Държавен вестник, бр. 76, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  76
3. Съгласно член 62, параграф 1, буква „г“ от 
Регламент (ЕО) № 1083/2006 Одитният орган 
представя на Европейската комисия годишни 
доклади за извършения контрол и издава го­
дишни одиторски становища с цел да се по­
твърди доброто функциониране на създадените 
системи за управление и контрол, като използва 
образците, представени в приложения VI и VII 
към Регламент (ЕО) № 1828/2006. Одитният 
орган, подпомаган от групата на одиторите и 
действащ съгласно своя процедурен правилник 
и в съответствие със стратегията за одит, пре­
доставя основателна гаранция, че представе­
ните на Европейската комисия сертифицирани 
разходи са правилни и като следствие от това 
съответните им транзакции са законосъобразни 
и правомерни.
4. Съгласно член 62, параграф 1, буква „д“ от 
Регламент (ЕО) № 1083/2006 и член 18, параграф 
3 от Регламент (ЕО) № 1828/2006 Одитният 
орган представя декларация за приключване, 
подкрепена с окончателен доклад за контрол 
по образеца, представен в приложение VII от 
Регламент (ЕО) № 1828/2006.
Г л а в а  V I
ЗАЯВЛЕНИЯ ЗА ПЛАЩАНЕ ДО ЕВРО­
ПЕЙСКАТА КОМИСИЯ
1. Съгласно член 76, параграф 3 от Регламент 
(ЕО) № 1083/2006 най-късно до 30 април всяка 
година Сертифициращият орган изпраща на 
Европейската комисия предварителна прогноза 
на вероятните заявления за плащане за текущата 
и следващата финансова година въз основа на 
данните, предоставяни от Управляващия орган 
до 31 март всяка година.
2. Съгласно член 61, буква „а“ от Регламент 
(ЕО) № 1083/2006 Сертифициращият орган 
изготвя и подава сертифицирани отчети за 
разходите в съответствие с изискванията на 
член 78 от Регламент (ЕО) №1083/2006, както 
и заявления за плащане до Европейската ко­
мисия. Сертифицираните отчети за междинните 
и окончателните разходи и заявленията за 
плащане се изготвят по образеца, представен в 
приложение X от Регламент (ЕО) № 1828/2006. 
3. Съгласно член 20, параграф 2 от Регламент 
(ЕО) № 1828/2006 Сертифициращият орган 
изпраща на Европейската комисия деклара­
ция по образеца, посочен в приложение ХІ 
към Регламент (ЕО) № 1828/2006, уточняваща 
за всяка от приоритетните оси изтеглените, 
възстановените суми и сумите, подлежащи на 
връщане въз основа на данните, предоставяни 
от Управляващия орган до края на февруари 
всяка година.
Г л а в а  V I I 
ЗАДЪЛЖЕНИЯ ЗА ДОКЛАДВАНЕ
1. Въз основа на информацията, предос­
тавена от държавите-членки, Управляващият 
орган представя на Европейската комисия 
годишен и окончателен доклад за изпълнени­
ето в съответствие с изискванията на член 67 
от Регламент (ЕО) № 1083/2006. Преди това 
Управляващият орган представя докладите 
за разглеждане и одобрение от Комитета за 
наблюдение съгласно член 65, буква „г“ от 
Регламент (ЕО) № 1083/2006.
2. Управляващият орган информира Ко­
митета за наблюдение за годишния доклад за 
контрол съгласно член 65, буква „д“ от Регла­
мент (ЕО) № 1083/2006.
Г л а в а  V I I I 
ОРГАНИЗАЦИЯ НА ПРИКЛЮЧВАНЕТО 
НА ПРОГРАМАТА
Одитният орган, подпомаган от групата 
на одиторите, ще установи подходящи пара­
метри и процедури за съвместно подписване 
на декларацията за приключване съгласно 
член 62, буква „д“ от Регламент № 1083/2006. 
Държавите-членки предоставят необходимата 
информация с оглед на правилното изпълнение 
на тази задача.
ЗАКЛЮЧИТЕЛНИ РАЗПОРЕДБИ
1. Този меморандум влиза в сила от датата на 
полагане на последния подпис и е приложим за 
срока на изпълнение на оперативната програма 
и три години след датата на приключване на 
Оперативна програма „Югоизточна Европа“ 
2007 – 2013 г., съобщена от Европейската ко­
мисия. 
2. Меморандумът се урежда в съответствие 
със законите на Република Унгария. В случай 
на противоречия, които не са уредени в това 
споразумение, страните се договарят да търсят 
взаимно приемливо приятелско решение. Ако 
страните не успеят да постигнат приятелско 
решение, всички спорове, породени във връзка 
с това споразумение, се решават на първа ин­
станция от Централния окръжен съд в Будапеща.
3. Изменения на споразумението се правят 
само с писменото одобрение на всички страни. 
4. Писмената комуникация между Управля­
ващия орган, Сертифициращия орган, Одитния 
орган, Съвместния технически секретариат и 
участващите страни се извършва на официалния 
език на Оперативна програма „Югоизточна 
Европа“ 2007 – 2013 г. – на английски език.
5. Това споразумение се подписва отделно 
в четири оригинални екземпляра от предста­
вителите на държавите-членки, участващи в 
Оперативна програма „Югоизточна Европа“ 
2007 – 2013 г, и Национална агенция за развитие 
на Република Унгария в качеството на Упра­
вляващ орган, Министерство на финансите на